**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ PRIMAR**

**SC ADMINISTRATOR IMOBILE SI PIEȚE SRL Soós Zoltán**

**Nr. 297 din 01.02.2024 \_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea Bugetului de Venituri şi Cheltuieli**

**pentru anul 2024 al SC Administrator Imobile si Piețe SRL Târgu Mureş,**

**conform anexelor nr. 1-6 care fac parte integrantă din prezenta hotărâre**

Având în vedere prevederile Legii nr. 31/1990, republicată, privind societăţile comerciale şi prevederile Ordonanţei Guvernului nr.26/2013 privind întarirea disciplinei financiare la nivelul unor operatori economic la care statul sau unitățile administrativ-teritoriale sunt acționari unici art. 4 :

a) prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;

*b) prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la lit. a) sau instituţiile publice centrale sunt acţionari unici ori deţin direct sau indirect o participaţie majoritară, precum şi, prin excepţie de la prevederile art. 1 lit. a), pentru operatorii economici prevăzuţi la art. 1 lit. a) al căror număr mediu de personal realizat în anul precedent este mai mic sau egal cu 50 de persoane;*

c) prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară;

SC Administrator Imobile si Piețe SRL a prezentat spre aprobare Bugetul de Venituri şi Cheltuieli pentru anul 2024.

**Venituri**

Veniturile totale prognozate pentru anul 2024 sunt în valoare totală de 14,915 mii lei,.

**Cheltuieli**

Cheltuielile prognozate pentru anul 2024 sunt în valoare totală de 12.937 mii lei.

**Rezultate**

Profitul brut al SC Administrator Imobile si Piețe SRL prognozat este în suma de 1.978 mii lei, din care 1,599 mii lei profit net si 379 impozit pe profit.

Văzând cele mai sus expuse, supunem aprobării Consiliului Local Bugetul de Venituri şi Cheltuieli pentru anul 2024 al SC Administrator Imobile si Piețe SRL Târgu Mureş.

**ADMINISTRATOR,**

**UJICĂ VALER**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**